**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**ДОКЛАДНА ЗАПИСКА**

**ОТ ХАМДИ МУСТАФА – ЗАМ. КМЕТ НА ОБЩИНА ПЪРВОМАЙ**

**Относно: Продажба чрез публичен търг на поземлен имот № 06745.154.13, селскостопански, горски, ведомствен път - частна общинска собственост, по КККР на с.Брягово, общ.Първомай, обл.Пловдив.**

**ДАМИ И ГОСПОДА ОБЩИНСКИ СЪВЕТНИЦИ,**

С Решение № 51, прието на 15.02.2024г. по Протокол № 6, Общинският съвет на община Първомай, е обявил от публична общинска собственост в частна общинска собственост поземлен имот **№ 06745.154.13,** с площ 1013 кв.м., с начин на трайно ползване – за селскостопански, горски, ведомствен път, находящ се в местността „Ахматево”, землището на с.Брягово, общ.Първомай, обл.Пловдив, поради това, че е престанал да има предназначението си по чл.3, ал.2 от ЗОС.

В изпълнение на горецитираното решение, Общинска администрация е предприела необходимите процедури за разпореждане с него.

Данъчната оценка на общинския недвижим имот, съгласно Удостоверение за данъчна оценка по чл.264, ал.1 от ДОПК № 6610049650/21.03.2024г., изготвена от отдел МТД при ОбА Първомай, е в размер на 1 337,20 лв. (хиляда триста тридесет и седем лева и двадесет стотинки).

Възложена е и е изготвена пазарна оценка от оценител на недвижими имоти, която е в размер на 1 550,00 лв. (хиляда петстотин и петдесет лева).

Красена Петева желае да закупи общински имот № 06745.154.13с НТП – за селскостопански, горски, ведомствен път – частна общинска собственост, тъй като същият е заключен и обслужва само притежаваните от нея имоти с идентификатори 06745.159.25, 06745.159.68, 06745.159.76, 06745.159.120 и 06745.159.121, върху които има трайни насаждения, с цел тяхното обединяване..

Поземлен имот 06745.154.13от землището на с.Брягово, предмет на настоящото предложение, не е включен в Програмата за управление и разпореждане с имотите – общинска собственост в община Първомай през 2024 година, приета с Решение № 34 от 25.01.2024 год. по Протокол № 5 на Общинския съвет на община Първомай, поради което е необходимо същата да бъде допълнена.

**Предвид изложената фактическа обстановка Ви предлагам следното**

**Р Е Ш Е Н И Е:**

**На основание чл.21, ал.2, във вр. с ал.1 т.8 от Закона за местното самоуправление и местна администрация, чл.8, ал.1 и ал.9, чл.35, ал.1 и чл.41, ал.2 от Закона за общинската собственост, чл.6, чл.46, ал.1 и чл.58, ал.1 от Наредбата за реда за придобиване, управление и разпореждане с общинско имущество, Общинският съвет на община Първомай:**

**І. Допълва „Програмата за управление и разпореждане с имотите – общинска собственост в Община Първомай през 2024 година”** към Раздел ІІІ, т.Б. „Имоти, които Община Първомай има намерение да продаде” с нова точка, а именно:

**„т.44. Поземлен имот с идентификатор 06745.154.13** по КККР с.Брягово, общ.Първомай, обл.Пловдив, одобрени със Заповед № РД-18-745/22.10.2019 г. на Изп.директор на АГКК, местността „Ахматево”, с площ 1 013 кв.м., трайно предназначение на територията: Земеделска, начин на трайно ползване – за селскостопански, горски, ведомствен път, категория на земята: 0, **номер по предходен план 154.12”.**

**ІІ. Дава съгласие да се извърши продажба чрез публичен търг с тайно наддаване на недвижим имот** – частна общинска собственост, а именно:

**1.1. Поземлен имот с идентификатор 06745.154.13** по КККР с.Брягово, общ. Първомай, обл.Пловдив, одобрени със Заповед № РД-18-745/22.10.2019 г. на Изп.директор на АГКК, местността „Ахматево”, с площ 1 013 кв.м., трайно предназначение на територията: Земеделска, начин на трайно ползване – за селскостопански, горски, ведомствен път, категория на земята: 0, **номер по предходен план 154.12**, собственик: Община Първомай, при граници и съседи: 06745.159.120, 06745.154.14, 06745.159.121, 06745.159.76, 06745.159.68, 06745.159.25.

**1.2.** Одобрява пазарна оценка в размер на1 550,00 лв. (хиляда петстотин и петдесет лева) за описания по т.ІI.1.1. общински имот, изготвена от оценител на недвижими имоти.

**1.3. Определя начална тръжна цена в размер** **на 1 550,00 лв. (хиляда петстотин и петдесет лева).**

**ІІІ.** На основание чл.52, ал.5, т.1 от ЗМСМА, 30% от постъпленията от продажбата на имота по т. II.1.1 да се използват за финансиране на основен и текущ ремонт или изграждане на социалната и техническата инфраструктура на територията на кметство с.Брягово, общ.Първомай.

**ІV.** Възлага на кмета на Община Първомай да извърши последващите действия по изпълнение на решението.

**Мотиви:** Настоящото решение се приема във връзка с изпълнение на Решение № 51, прието на 15.02.2024г. по Протокол № 6 на Общинския съвет на община Първомай и с цел насърчаване и подкрепяне на инвестиционния процес на малкия и среден бизнес на територията на общината.

**Приложение:** Скица на поземлен имот № 06745.154.13 от землището на с.Брягово, пазарна и данъчна оценки на имота.

**ВНОСИТЕЛ: /П/**

**ХАМДИ МУСТАФА**

*Заместник кмет на Oбщина Първомай*